Source: http://docplayer.sk/166156616-Rokovac%C3%AD-poriadok-akademick%C3%A9ho-sen%C3%A1tu-pr%C3%A1vnickej-fakulty-upj%C5%A1-v-ko%C5%A1iciach.html
Timestamp: 2020-02-17 06:25:18+00:00

Document:
ROKOVACÍ PORIADOK Akademického senátu Právnickej fakulty UPJŠ v Košiciach - PDF Free Download
ROKOVACÍ PORIADOK Akademického senátu Právnickej fakulty UPJŠ v Košiciach
Download "ROKOVACÍ PORIADOK Akademického senátu Právnickej fakulty UPJŠ v Košiciach"
1 Akademický senát Právnickej fakulty UPJŠ v Košiciach, podľa 27 ods. 1 písmeno a/ a 33 ods. 2 písm. d/ zákona č. 131/2002 Z. z. o vysokých školách v znení neskorších zmien a v súlade so Štatútom Právnickej fakulty Univerzity P. J. Šafárika v Košiciach, vydáva tento: ROKOVACÍ PORIADOK Akademického senátu Právnickej fakulty UPJŠ v Košiciach Prvá časť: Všeobecné ustanovenia Čl Rokovací poriadok je vnútorným predpisom fakulty, ktorý upravuje zvolávanie, rokovania a vykonávanie pôsobnosti Akademického senátu Právnickej fakulty Univerzity Pavla Jozefa Šafárika v Košiciach (ďalej aj AS fakulty), jeho vnútorné pomery a práva a povinnosti členov AS fakulty. 2. AS fakulty ako samosprávny zastupiteľský akademický orgán fakulty vykonáva pôsobnosť podľa zákona č. 131/2002 Z. z. o vysokých školách v znení neskorších zmien (ďalej aj zákon o VŠ) a v súlade so Štatútom Právnickej fakulty Univerzity P. J. Šafárika v Košiciach. 3. AS fakulty vykonáva pôsobnosť spravidla na svojich zasadnutiach. 4. Na plnenie úloh patriacich do pôsobnosti AS fakulty podľa zákona o vysokých školách, Štatútu fakulty a iných vnútorných predpisov fakulty, zriaďuje si AS fakulty stále a dočasné komisie. Komisia je poradný útvar AS fakulty. Predsedom komisie je člen AS fakulty. Členmi komisie môžu byť aj iní členovia akademickej obce Právnickej fakulty UPJŠ. 5. Na účely tohto vnútorného predpisu rozumie sa označením: a) fakulta Právnická fakulta Univerzity Pavla Jozefa Šafárika v Košiciach; b) univerzita Univerzita Pavla Jozefa Šafárika v Košiciach (ďalej aj UPJŠ) c) akademická obec fakulty (ďalej aj AO fakulty) - akademická obec vymedzená v 25 zákona o VŠ a v Štatúte Právnickej fakulty UPJŠ; d) akademické orgány fakulty dekan Právnickej fakulty UPJŠ, vedecká rada Právnickej fakulty UPJŠ a disciplinárna komisia Právnickej fakulty UPJŠ pre študentov; e) vnútorné predpisy fakulty - predpisy upravené v 33 zákona o VŠ; f) akademická obec UPJŠ (ďalej aj AO UPJŠ) - akademická obec Univerzity Pavla Jozefa Šafárika v Košiciach vymedzená v súlade so Zákonom o VŠ a v Štatúte UPJŠ; g) rektor rektor Univerzity Pavla Jozefa Šafárika v Košiciach; h) AS UPJŠ akademický senát Univerzity Pavla Jozefa Šafárika v Košiciach. 6. Pokiaľ sa v ustanoveniach tohto rokovacieho poriadku používa na označenie osôb mužský rod, vzťahuje sa na osoby ženského pohlavia a mužského pohlavia v rovnakom a rovnocennom význame ich postavenia. Pri uplatňovaní pravidiel rokovacieho poriadku na určitú osobu, musí sa vždy použiť príslušný rod. Čl. 2 Organizácia činnosti Akademického senátu fakulty 1. Predseda AS fakulty v súlade so zákonom o VŠ, Štatútom fakulty a týmto rokovacím poriadkom plní najmä tieto úlohy: - reprezentuje AS fakulty v styku s dekanom fakulty, s inými akademickými orgánmi fakulty, s AS UPJŠ v Košiciach, s rektorom UPJŠ, s Ministerstvom školstva, vedy, výskumu a športu SR, so stavovskými právnickými a inými komorami a ďalšími inštitúciami; 1
2 - zvoláva a vedie zasadnutia AS fakulty; - rozhoduje o dištančnom spôsobe hlasovania, - podpisuje zápisnice a výpisy uznesení AS fakulty; - riadi organizačné a administratívne záležitosti patriace do pôsobnosti AS fakulty; - v čase medzi zasadnutiami AS fakulty usmerňuje prácu komisií AS; - plní ďalšie úlohy, ktorými ho poverí AS fakulty. 2. Podpredsedom AS fakulty je člen AS zvolený za študentskú časť akademickej obce fakulty. Podpredseda AS fakulty vykonáva v čase neprítomnosti predsedu AS úlohy predsedu AS podľa čl. 2 ods Tajomník AS fakulty zabezpečuje najmä: - organizačné a administratívne záležitosti AS v spolupráci so zamestnancom fakulty určeným dekanom fakulty; - vyhotovuje pozvánky na zasadnutie AS fakulty a zabezpečuje ich distribúciu a zverejnenie na webovom sídle fakulty a vo vývesných tabuliach AS fakulty; - vyhotovuje zápisnice zo zasadnutí AS fakulty a zabezpečuje ich distribúciu; - zhromažďuje písomné dokumenty a vedie archív AS fakulty; - plní ďalšie úlohy, ktorými ho poverí AS fakulty. Pri výkone uvedených úloh sa riadi pokynmi predsedu AS fakulty. 4. Akademický senát zriaďuje tieto stále komisie: a) volebnú a mandátovú komisiu b) ekonomickú komisiu c) komisiu pre vzdelávaciu činnosť d) právnu komisiu. 5. Volebná a mandátová komisia (ďalej aj VaMK) plní najmä tieto úlohy: - v spolupráci s tajomníkom AS fakulty pripravuje a organizuje hlasovanie vo všetkých záležitostiach, o ktorých sa AS fakulty uznáša tajným hlasovaním a dištančným hlasovaním, - dozerá na hlasovanie, sčítava hlasy a oznamuje výsledky hlasovania na zasadnutí AS fakulty, - posudzuje podmienky mandátu členov AS, - plní ďalšie úlohy vyplývajúce z tohto rokovacieho poriadku a podľa poverenia AS fakulty. 6. Ekonomická komisia plní najmä tieto úlohy: - pripravuje stanoviská a odporúčania pre AS fakulty v otázkach návrhu rozpočtu predloženého dekanom fakulty vo všetkých súčastiach, ktoré v súhrne tvoria návrh rozpočtu, - podľa poverenia AS fakulty kontroluje nakladanie s finančnými prostriedkami fakulty a pripravuje stanoviská a odporúčania pre AS fakulty na plnenie kontrolnej úlohy AS fakulty, - vyjadruje sa k výročnej správe o hospodárení fakulty predloženej dekanom na schválenie Akademickému senátu fakulty. 7. Komisia pre vzdelávaciu činnosť plní predovšetkým tieto úlohy: - podieľa sa na príprave a navrhovaní podmienok prijímacieho konania, - zúčastňuje sa na zhromažďovaní a spracovaní výsledkov hodnotenia vzdelávania formou anonymných dotazníkov, - odporúča návrhy AS fakulty a prostredníctvom neho dekanovi fakulty opatrenia na zlepšenie organizácie štúdia, skvalitnenie vzdelávacej a koncepčnej orientácie študijných programov, - vyjadruje sa k vnútorným predpisom fakulty, ktorými sa upravujú študijné a skúškové otázky, - zaujíma stanovisko k dodržiavaniu akademických slobôd, hlavne slobody výučby a akademických práv učiť sa pri zachovaní slobodného výberu štúdia v rámci akreditovaných študijných programov, - plní ďalšie úlohy vyplývajúce z tohto rokovacieho poriadku a podľa poverenia AS fakulty. 8. V komisii pre vzdelávaciu činnosť majú pomerné zastúpenie učitelia a študenti všetkých troch stupňov vysokoškolského vzdelávania. 9. K úlohám právnej komisie patrí najmä: - pripravovať podklady a návrhy vnútorných predpisov AS fakulty a ich zmien a doplnení, 2
3 - zaujímať stanoviská a predkladať odporúčania k návrhom vnútorných predpisov fakulty a v rozsahu, v akom sa tieto predpisy týkajú pôsobnosti AS fakulty zúčastniť sa na ich tvorbe, - zaujímať stanoviská k vnútorným predpisom UPJŠ, ktoré sa týkajú samosprávnej pôsobnosti fakulty podľa zákona o VŠ, - prerokovať a vyjadriť sa k zložitejším návrhom uznesení predloženým členmi AS fakulty, dekanom a inými akademickými orgánmi fakulty a UPJŠ, - plniť úlohy podľa poverenia AS fakulty alebo predsedu AS fakulty. 10. Predseda komisie riadi činnosť komisie a zvoláva jej zasadnutia. Predseda komisie alebo komisiou určený člen sú oprávnení žiadať od dekana, prodekanov, tajomníka fakulty, vedúcich zamestnancov a aj od ktoréhokoľvek člena AO fakulty potrebné informácie a podklady pre činnosť komisie a žiadať vysvetlenia vo veciach patriacich do pôsobnosti AS fakulty. Prostredníctvom predsedu AS fakulty sú oprávnení žiadať potrebné informácie a podklady pre činnosť komisie od akademických orgánov UPJŠ. 11. Na rokovanie a hlasovanie komisie sa primerane použijú ustanovenia tohto rokovacieho poriadku o rokovaní a hlasovaní AS fakulty. Druhá časť Zasadnutia Akademického senátu fakulty Čl. 3 Ustanovujúce zasadnutie AS fakulty 1. Ustanovujúce zasadnutie Akademického senátu fakulty zvoláva predseda Volebnej a mandátovej komisie pre voľby do AS fakulty najneskôr do 14 dní po vyhlásení výsledku volieb do Akademického senátu fakulty. 2. Miesto, deň a hodinu konania ustanovujúceho zasadnutia AS fakulty oznámi predseda VaMK pre voľby do AS všetkým zvoleným členom AS ako aj náhradníkom a uverejní ho na webovom sídle fakulty a vo vývesných tabuliach akademického senátu. 3. Predseda Volebnej a mandátovej komisie pre voľby do AS fakulty vykoná voľbu komisie pre voľbu predsedu a podpredsedu Akademického senátu fakulty. Komisia je najmenej 3 - členná. 4. Po zvolení volebnej komisie prevezme jej predseda vedenie zasadnutia AS fakulty a zabezpečí uskutočnenie volieb. 5. Návrhy na ustanovujúcom zasadnutí AS fakulty týkajúce sa volieb členov volebnej komisie, predsedu a podpredsedu Akademického senátu fakulty majú právo podávať iba členovia AS fakulty. 6. Predsedom AS fakulty sa stáva ten z kandidátov, ktorý získa v tajnom hlasovaní nadpolovičnú väčšinu všetkých hlasov členov Akademického senátu fakulty. Ak sa nedosiahne v prvom kole požadovaná väčšina, koná sa druhé kolo volieb, do ktorého postupujú dvaja kandidáti s najvyšším počtom hlasov z prvého kola hlasovania. V druhom kole je zvolený ten z kandidátov, ktorý dosiahne vyšší počet hlasov. Obdobne sa postupuje pri voľbách podpredsedu AS fakulty, ktorým je člen zvolený študentskou časťou akademickej obce fakulty. 7. Po zvolení predsedu a podpredsedu AS fakulty doterajší predsedajúci odovzdá vedenie zasadnutia zvolenému predsedovi AS fakulty, ktorý dá vykonať voľbu tajomníka AS fakulty a voľbu predsedov stálych komisií a ich členov. 8. AS fakulty volí nadpolovičnou väčšinou všetkých členov AS fakulty tajomníka Akademického senátu. 9. AS fakulty volí nadpolovičnou väčšinou všetkých členov Akademického senátu predsedov komisií AS. 10. Pri voľbe tajomníka AS fakulty a predsedov stálych komisií sa použije postup podľa ods. 6 tohto článku. Čl. 4 Postup podľa čl. 3 ods. 5, 8 a 9 sa primerane použije aj na odvolanie predsedu AS, podpredsedu AS, tajomníka, predsedov komisií a členov komisií počas funkčného obdobia AS fakulty. 3
4 Čl. 5 Riadne a mimoriadne zasadnutie AS fakulty 1. Zasadnutia AS fakulty sú verejné s výnimkou hlasovania. Každý člen akademickej obce fakulty má právo zúčastniť sa zasadnutí AS fakulty. O účasti iných osôb ako členov AO fakulty sa môže AS fakulty uzniesť dvojtretinovou väčšinou hlasov všetkých členov priamo na rokovaní verejného zasadnutia AS fakulty. To neplatí, ak inou osobou je rektor alebo iný člen akademickej obce UPJŠ. 2. Riadne zasadnutie AS fakulty zvoláva jeho predseda podľa vopred schváleného plánu. Plán riadnych zasadnutí AS prerokuje a schvaľuje akademický senát na prvom riadnom zasadnutí príslušného semestra akademického roka, pokiaľ predseda nevyužije právo požiadať členov AS fakulty o dištančné hlasovanie. 3. Mimoriadne zasadnutie zvolá predseda Akademického senátu fakulty bez zbytočného odkladu, najneskôr však do 8 dní odo dňa kedy dostal žiadosť aspoň 1/3 všetkých členov AS fakulty alebo dekana fakulty. 4. Žiadať zvolanie mimoriadneho zasadnutia AS fakulty môže aj rektor UPJŠ. V tomto prípade sa na postup a lehotu uplatní príslušné ustanovenie zákona o vysokých školách. 5. Ak predseda AS fakulty na žiadosť dekana alebo rektora nezvolá mimoriadne zasadnutie, zvolá ho dekan fakulty. 6. Termín, miesto konania a program riadneho zasadnutia musia byť oznámené aspoň 7 dní vopred a) všetkým členom Akademického senátu fakulty, b) dekanovi, prodekanom fakulty a tajomníkovi fakulty, c) osobám uvedeným v čl. 5 ods. 1, ak ich požiada o účasť na zasadnutí AS fakulty, d) členom akademickej obce fakulty na webovom sídle fakulty a vo vývesných tabuliach AS fakulty. 7. Termín, miesto konania a program mimoriadneho zasadnutia musí byť oznámený osobám podľa čl. 5 odsek 6 bez zbytočného odkladu, najneskôr 3 dni vopred. 8. Predseda AS fakulty môže prizvať na zasadnutie dekana, prodekanov a ak sa program týka hospodárskych a administratívno-organizačných záležitostí fakulty aj tajomníka fakulty. Akademickí funkcionári fakulty sú povinní zúčastniť sa rokovania AS fakulty. Na návrh člena AS fakulty a v súlade s podmienkami uvedenými v odseku 1, predseda AS fakulty prizve zástupcov stavovských, odborných a spoločenských organizácií študentov a zamestnancov fakulty. 9. Povinnosť dostaviť sa na rokovanie AS fakulty má aj každý člen akademickej obce fakulty, ktorý bol o to požiadaný. Každý člen akademickej obce fakulty má zároveň právo požiadať AS fakulty o účasť na zasadnutí s možnosťou vystúpiť na rokovaní. Čl. 6 Začatie rokovania Akademického senátu fakulty 1. Rokovanie Akademického senátu fakulty je možné začať ak je prítomná nadpolovičná väčšina všetkých členov Akademického senátu fakulty, vrátane aspoň jedeného člena študentskej časti AS fakulty. 2. Rokovanie AS fakulty riadi podľa vopred schváleného programu predseda AS alebo podpredseda AS, respektíve nimi poverený člen AS fakulty (ďalej aj predsedajúci). Čl. 7 Program rokovania Akademického senátu fakulty 1. Program rokovania Akademického senátu fakulty a spôsob prerokovania jeho jednotlivých bodov určí predseda AS fakulty. Vychádza pri tom predovšetkým zo zákona o VŠ, Štatútu fakulty a iných vnútorných predpisov fakulty, z vlastných uznesení, z návrhov členov AS fakulty a z návrhov iných akademických orgánov fakulty. 2. Na návrh člena AS fakulty zaradí predseda AS fakulty do programu rokovania určitú záležitosť, ak je písomný návrh spolu s návrhom na uznesenie doručený predsedovi AS v lehote určenej v čl. 8 ods Na návrh, ktorý podáva dekan alebo ním poverený prodekan, a iné akademické orgány fakulty zaradiť určitú záležitosť do programu rokovania AS fakulty, vzťahuje sa ods. 2 tohto článku, pokiaľ nie je ustanovené inak. 4
5 4. Navrhnutý program rokovania musí byť oznámený spôsobom ustanoveným v čl. 5 ods. 6. Po začatí rokovania umožní predseda členom AS fakulty predložiť doplňujúce alebo pozmeňovacie návrhy k programu rokovania, ak zároveň bude predložený návrh na uznesenie. Právo predložiť doplňujúce a pozmeňovacie návrhy má za rovnakých podmienok aj dekan fakulty. 5. V naliehavých prípadoch môže predseda AS fakulty návrh programu rokovania zmeniť. Zmenu schvaľuje AS fakulty samostatným hlasovaním pred hlasovaním o programe ako celku. Stálymi bodmi rokovania Akademického senátu fakulty sú kontrola plnenia uznesení AS fakulty, informácie o rokovaní iných orgánov a bod rôzne. Čl. 8 Rokovanie AS fakulty 1. Jednotlivé body programu sa prerokúvajú spravidla na základe písomných podkladových materiálov. Tieto materiály predkladá navrhovateľ predsedovi alebo tajomníkovi AS fakulty najneskôr 10 dní pred dňom zasadnutia AS fakulty, pokiaľ tento rokovací poriadok neustanovuje inak. V odôvodnených prípadoch môže predseda AS fakulty skrátiť túto lehotu na 5 dní. 2. S návrhom jednotlivých bodov programu zasadnutia AS fakulty musia byť členovia AS fakulty oboznámení v súlade s článkom 5 ods. 6 a 7 tohto rokovacieho poriadku. 3. Predseda AS fakulty prostredníctvom tajomníka AS fakulty zabezpečí doručenie materiálov jednotlivým členom AS fakulty minimálne 3 dni pred konaním zasadnutia AS fakulty. V jednoduchých prípadoch možno bod programu prerokovať bez písomných podkladových materiálov. 4. Ak sa AS fakulty v priebehu rokovania uznesie, že podkladové materiály na prerokovanie určitého bodu programu zasadnutia AS fakulty sú nedostatočné, AS fakulty upustí od ďalšieho prerokovania príslušného bodu programu zasadnutia. Navrhovateľ môže návrh predložiť na ďalšie zasadnutie AS fakulty. Čl. 9 Rozprava v AS fakulty 1. Ku každému bodu programu sa otvára rozprava. V rozprave môžu vystúpiť osoby uvedené v čl. 5 ods. 6, ods. 9, prípadne dekanom poverení vedúci zamestnanci fakulty. 2. Predsedajúci postupne udeľuje slovo členom AS fakulty, podľa poradia ako sa prihlásili do rozpravy. 3. Akademický senát fakulty sa môže uzniesť na obmedzení doby vystúpenia maximálne na dobu 5 minút. 4. Člen AS fakulty má právo na faktickú poznámku, ktorou reaguje na priebeh rozpravy. Slovo mu bude udelené ihneď po skončení vystúpenia práve vystupujúcej osoby. Faktická poznámka môže trvať jednu minútu. 5. V rámci rozpravy je možné predniesť doplňujúce a pozmeňovacie návrhy k prerokovanému bodu programu. Navrhovateľ je povinný svoj návrh formulovať jednoznačne a zrozumiteľne a spolu s ním predniesť aj návrh na uznesenie. Ak návrh nespĺňa uvedené požiadavky, AS naň neprihliada. 6. Navrhovateľ doplňovacieho alebo pozmeňovacieho návrhu alebo iný člen AS môže navrhnúť prerušenie rokovania o tomto bode programu za účelom, aby k nemu zaujala stanovisko príslušná komisia AS. 7. Na záver rozpravy je udelené slovo navrhovateľovi alebo spracovateľovi, ak o to požiada. 8. Predsedajúci ukončí rozpravu ak k prerokovanému bodu už nechce nikto vystúpiť, alebo ak uplynie doba určená na jeho prerokovanie. Čl. 10 Uznesenia AS fakulty 1. AS fakulty prijíma uznesenia formou hlasovania. Uznesenie je prijaté, ak zaň hlasuje nadpolovičná väčšina prítomných členov AS, ak nie je uvedené inak. 2. Znenie uznesenia AS fakulty predkladá predsedajúci na základe písomného podkladu, návrhu na uznesenie predneseného podľa čl. 9 ods. 5 alebo návrhov predložených spolu s uznesením v rozprave. Ak boli k návrhu predložené pozmeňovacie alebo doplňujúce návrhy, hlasuje sa najprv o nich, a to v 5
6 poradí v akom boli podané. V odôvodnených prípadoch môže určiť predsedajúci iné poradie hlasovania o pozmeňujúcich alebo doplňujúcich návrhoch. Ak prijatý pozmeňujúci alebo doplňujúci návrh vylučuje ďalšie pozmeňujúce alebo doplňujúce návrhy, o týchto sa už nehlasuje. O návrhoch týkajúcich sa procedurálnych otázok sa hlasuje najprv. 3. Znenie uznesenia musí byť doslovne uvedené v zápisnici. Ak je potrebné vyhotoviť uznesenie zvlášť, výpis uznesenia podpisuje predseda, alebo nim poverený podpredseda. Čl. 11 Hlasovanie 1. Hlasuje sa zvlášť o každom návrhu, ktorý bol AS fakulty predložený, pokiaľ ho navrhovateľ nevezme do začatia hlasovania späť. 2. Hlasovanie je verejné alebo tajné. Pred hlasovaním zistí predseda Volebnej a mandátovej komisie alebo poverený člen komisie počet prítomných členov AS fakulty. Verejne sa hlasuje spravidla zdvihnutím ruky. Tajne sa hlasuje v prípadoch ustanovených v zákone o VŠ, v Štatúte fakulty, a to prostredníctvom hlasovacích lístkov. O tajnom hlasovaní sa môže AS fakulty uzniesť aj v iných v prípadoch. 3. Predseda alebo poverený člen VaMK pred tajným hlasovaním poučí členov AS fakulty o realizovaní hlasovania a úprave hlasovacieho lístka. 4. Dvojtretinovou väčšinou všetkých členov Akademického senátu fakulty sa rozhoduje vždy o nakladaní s peňažnými prostriedkami získanými z podnikateľskej a ďalšej činnosti a tiež vtedy, ak je to ustanovené v tomto rokovacom poriadku. 5. Po ukončení a zistení výsledkov hlasovania vyhlási predseda alebo poverený člen VaMK výsledky hlasovania. 6. V naliehavých prípadoch môže predseda AS fakulty požiadať členov AS fakulty o dištančné hlasovanie. Dištančne je možné hlasovať najmä ak ide o organizačné záležitosti patriace do pôsobnosti AS fakulty, o jeho zvolávanie a vyjadrovanie sa k návrhom, pokiaľ sú predložené spolu s návrhom na uznesenie. Dištančné hlasovanie sa uskutočňuje elektronickými prostriedkami alebo korešpondenčne. O spôsobe dištančného hlasovania rozhodne predseda AS. 7. Výkon hlasovacieho práva elektronickými prostriedkami sa realizuje tak, že predseda VaMK alebo ním poverený člen komisie zašle všetkým členom AS na ich v prílohe hlasovací lístok s náležitosťami upravenými v ods. 8 tohto článku. Členovia AS fakulty v lehote určenej v poučení uvedenom v hlasovacom lístku zašlú hlasovací lístok s vyjadrením hlasovania na predsedu VaMK a v kópii na ostatných členov komisie. 8. Náležitosti hlasovacieho lístka: a) označenie príslušného bodu programu zasadnutia AS, na ktorý sa hlasovací lístok vzťahuje, b) znenie návrhu uznesenia, o ktorom má byť hlasované, c) vyjadrenie hlasovania o návrhu: súhlasím nesúhlasím zdržiavam sa hlasovania d) určenie lehoty na zaslanie/doručenie hlasovacieho lístka ako súčasť poučenia, e) dátum a miesto vyhotovenia hlasovacieho lístka, f) meno a priezvisko predsedu AS fakulty a predsedu VaMK. 9. Ak člen AS v lehote uvedenej v poučení uvedenom v hlasovacom lístku nereaguje na výzvu, platí, že nehlasoval. 10. Hlasovanie je platné, ak sa na hlasovaní zúčastní nadpolovičná väčšina všetkých členov AS fakulty. Na najbližšom zasadnutí AS fakulty v úvode rokovania predseda, alebo ním poverený člen VaMK, oboznámi členov AS fakulty s výsledkom elektronického hlasovania. Presné znenie uznesenia s číselným vyjadrením výsledku hlasovania sa uvedie v zápisnici. 11. Ak sa dištančné hlasovanie uskutočňuje korešpondenčne, člen AS fakulty si vytlačí hlasovací lístok, ktorý bude doručený na jeho a v lehote určenej v poučení uvedenom v hlasovacom lístku ho odovzdá v zalepenej obálke s označením Predsedovi Volebnej a mandátovej komisie AS fakulty s uvedením jeho mena a priezviska na dekanáte fakulty. 6
7 12. Predseda VaMK alebo poverený člen komisie prostredníctvom tajomníka AS fakulty zabezpečí zhromažďovanie a vyzdvihnutie doručených obálok. Pre dištančné hlasovanie realizované korešpondenčne sa použije postup podľa ods. 10 tohto článku. Čl. 12 Zápisnica zo zasadnutia AS 1. Zo zasadnutia AS fakulty sa vyhotovuje zápisnica. Vyhotovuje ju tajomník AS fakulty, prípadne poverený člen AS fakulty, a to v termíne najneskôr do 5 dní od konania zasadnutia. Zápisnicu podpisuje predseda AS fakulty a tajomník AS fakulty, prípadne člen AS fakulty, ktorý ju vyhotovil. Súčasťou zápisnice je prezenčná listina, písomné podklady k jednotlivým bodom rokovania, žiadosti a návrhy na prerokovanie v AS, ako aj iné písomné materiály, ktoré boli predložené AS na zasadnutie. 2. Členovia AS fakulty majú právo do 3 dní od doručenia zápisnice overiť jej správnosť a navrhnúť opravu. V prípade sporu rozhodne o oprave AS fakulty na najbližšom rokovaní. 3. Tajomník AS fakulty zabezpečí zverejnenie zápisnice na mieste vyhradenom pre AS fakulty na webovom sídle fakulty, vo vývesných tabuliach AS fakulty a kópie zápisnice zašle dekanovi a jednotlivým prodekanom fakulty, členom AS, tajomníkovi fakulty a na dekanát fakulty. 4. Ak pri rokovaní vznikne menšinový názor na riešenie určitej otázky, má člen alebo členovia AS fakulty ak o to požiadali, právo na uvedenie svojho názoru do zápisnice zo zasadnutia a tiež právo na ďalších rokovaniach AS fakulty sa k nemu vrátiť, obhajovať ho a navrhnúť, aby sa o ňom hlasovalo. Tretia časť Práva a povinnosti členov AS fakulty Čl K základným právam členov AS fakulty patrí: a) právo voliť a byť volený do funkcie predsedu AS fakulty, podpredsedu AS fakulty a tajomníka AS fakulty b) právo voliť a byť volený do komisií AS fakulty c) právo predkladať návrhy na rokovanie AS fakulty vo všetkých veciach patriacich do pôsobnosti AS fakulty d) právo vyjadrovať sa ku všetkým otázkam, ktoré sú predmetom rokovania AS fakulty e) právo hlasovať vo všetkých veciach prerokovávaných v AS fakulty pri rešpektovaní rovnosti hlasov členov AS fakulty f) právo klásť otázky, požadovať informácie a žiadať na zasadnutiach AS fakulty vysvetlenia od dekana, prodekana a tajomníka fakulty vo veciach patriacich do ich pôsobnosti (právo interpelácie) g) právo klásť otázky, požadovať informácie a žiadať na zasadnutiach AS fakulty vysvetlenia od predsedu AS fakulty, podpredsedu AS fakulty, tajomníka AS fakulty a predsedu komisie AS fakulty vo veciach patriacich do ich pôsobnosti (právo interpelácie) f) právo vzdať sa funkcie člena AS fakulty g) pokiaľ ide o člena študentskej časti AS fakulty, ktorý nie je študentom doktorandského študijného programu, právo písomne požiadať o pozastavenie členstva v AS fakulty pred riadnym skončením štúdia. 2. Člen AS fakulty je povinný zúčastňovať sa zasadnutí AS fakulty a podieľať sa na činnosti komisie, ktorej je členom. Ak sa člen AS fakulty nemôže zo závažného dôvodu zúčastniť zasadnutia AS fakulty je povinný svoju neúčasť na zasadnutí vopred oznámiť predsedovi AS fakulty s uvedením dôvodu svojej neúčasti (ospravedlnenie neúčasti na zasadnutí AS fakulty). Svoju neúčasť na zasadnutí AS fakulty môže člen AS fakulty ospravedlniť u predsedu AS fakulty najneskôr do troch dní po zasadnutí AS fakulty. Ak sa člen AS fakulty nemôže zo závažného dôvodu zúčastniť zasadnutia komisie, ktorej je členom, je povinný svoju neúčasť na zasadnutí príslušnej komisie vopred oznámiť predsedovi príslušnej komisie s uvedením dôvodu svojej neúčasti (ospravedlnenie neúčasti na zasadnutí komisie AS fakulty). 7
8 Svoju neúčasť na zasadnutí komisie AS fakulty môže u predsedu príslušnej komisie ospravedlniť najneskôr do troch dní po zasadnutí príslušnej komisie. 3. Ak sa člen AS fakulty opakovane nezúčastňuje zasadnutí AS fakulty alebo prác komisie, ktorej je členom, a to ani po upozornení predsedu AS fakulty, môže AS fakulty iniciovať jeho odvolanie v súlade so Zásadami volieb do AS fakulty. 4. Členovia AS fakulty svoju funkciu vykonávajú osobne, podľa svojho svedomia a presvedčenia. Výkon funkcie člena AS fakulty je nezastupiteľný. Členovia AS fakulty sú pri výkone svojej funkcie povinní rešpektovať všeobecne záväzné právne predpisy platné a účinné na území Slovenskej republiky ako aj vnútorné predpisy fakulty a univerzity. Členovia AS fakulty sú povinní dbať na záujmy fakulty a univerzity. Za výkon svojej funkcie členovia AS fakulty zodpovedajú akademickej obci fakulty. 5. Na interpeláciu člena AS fakulty podľa odseku 1 písm. f) a g) tohto článku má interpelovaná osoba povinnosť odpovedať priamo na zasadnutí AS fakulty alebo písomne najneskôr 7 dní pred konaním najbližšieho zasadnutia AS fakulty. Písomná odpoveď na interpeláciu sa doručuje interpelujúcemu členovi AS fakulty a predsedovi AS fakulty. O písomnej odpovedi sa na najbližšom zasadnutí AS fakulty môže konať rozprava. 6. Člen študentskej časti AS fakulty, ktorý nie je študentom doktorandského študijného programu, svoju písomnú žiadosť o pozastavenie členstva v AS fakulty doručí pred riadnym skončením štúdia predsedovi AS fakulty. Predseda AS fakulty doručenú písomnú žiadosť o pozastavenie členstva v AS fakulty zašle predsedovi VaMK, ktorá žiadosť posúdi a zaujme k nej svoje stanovisko. O pozastavení členstva v AS fakulty rozhodne AS fakulty berúc do úvahy stanovisko VaMK. Volebná a mandátová komisia je povinná zaujať stanovisko k písomnej žiadosti o pozastavenie členstva v AS fakulty a AS fakulty o žiadosti rozhodnúť v primeranej lehote tak, aby nebola ohrozená funkčnosť AS fakulty. 7. Pre plnenie úloh vyplývajúcich z funkcie člena AS fakulty je fakulta a jej jednotlivé súčasti, povinná vytvárať priaznivé podmienky a členstvo v AS fakulty zohľadňovať pri plnení pracovných alebo študijných povinností člena AS fakulty. Fakulta, jej jednotlivé orgány a súčasti, zamestnanci fakulty a členovia akademickej obce fakulty nesmú postihovať členov AS fakulty za činnosť týkajúcu sa výkonu funkcie člena AS fakulty a to ani po skončení členstva v AS fakulty, najmä ich nesmú postihovať za výroky prednesené na zasadnutiach AS fakulty a komisií AS fakulty. Zákaz postihovania za výroky vzťahuje sa aj na členov AO fakulty, ktorí vystúpia na zasadnutí AS fakulty v súlade s čl. 5 tohto rokovacieho poriadku. Štvrtá časť Pôsobnosť AS fakulty Čl. 14 Schvaľovanie vnútorných predpisov fakulty 1. Návrhy vnútorných predpisov fakulty podľa 33 od. 2 písm. a/, b/ a f/ a ods. 3 písm. a/ a c/ zákona o VŠ a návrhy na ich zmeny spolu s odôvodnením predkladá dekan fakulty predsedovi AS fakulty najneskôr 21 dní pred ich prerokovaním a schválením v AS fakulty. Dekan fakulty predkladá návrhy v písomnej a aj elektronickej forme. 2. Predseda AS fakulty rozpošle tieto návrhy všetkým členom AS fakulty bez zbytočného odkladu, najneskôr do 3 dní od ich doručenia. 3. Predseda AS fakulty v lehote uvedenej v ods. 2 požiada Právnu komisiu AS fakulty o stanovisko, v ktorom táto prijatie odporučí, odporučí s pripomienkami alebo neodporučí. 4. Ak sa návrh vnútorného predpisu alebo návrh na jeho zmenu dotýka študijných predpisov, požiada predseda AS fakulty v lehote uvedenej v ods. 2 o zaujatie stanoviska aj Komisiu pre vzdelávanie. 5. Členovia AS fakulty, ktorí nie sú členmi príslušnej komisie môžu predložiť svoje pozmeňujúce návrhy v písomnej alebo elektronickej forme Právnej komisii AS fakulty a aj dekanovi fakulty najneskôr 7 dní pred zasadnutím AS fakulty. 8
9 6. Právna komisia vo svojom stanovisku, ktoré predloží AS fakulty uvedie ako sa vysporiadala s pozmeňujúcimi návrhmi členov AS fakulty. Písomne alebo elektronicky vyhotovené stanovisko komisia zašle predsedovi AS fakulty najneskôr 5 dní pred zasadnutím AS fakulty. 7. Dekan sa k stanovisku príslušnej komisie a k pozmeňujúcim návrhom členov AS fakulty vyjadrí po ich prednesení na zasadnutí AS fakulty. Ak príslušná komisia prijatie návrhu odporučí s pripomienkami a dekan fakulty si ich neosvojí, môže navrhnúť prerušenie rokovania o tomto bode programu za účelom objasnenia namietaných úprav. 8. Ak AS fakulty neschválil vnútorný predpis predložený dekanom fakulty, môže dekan podať návrh na nové prerokovanie. Na nové prerokovanie sa vzťahujú ustanovenia tohto článku obdobne. 9. Vyhotovenie schváleného znenia vnútorného predpisu fakulty zabezpečí dekan fakulty. 10. Schválený vnútorný predpis fakulty podpisuje dekan fakulty a predseda Akademického senátu fakulty. 11. Vnútorný predpis môže byť publikovaný až po prerokovaní v AS UPJŠ a nadobudnutí účinnosti Čl Návrhy na vydanie vnútorných predpisov fakulty podľa 33 od. 2 písm. c/ a d/ zákona o VŠ a návrhy na ich zmeny predkladá predseda AS fakulty v písomnej a elektronickej forme spolu s odôvodnením všetkým členom AS fakulty v lehote uvedenej v čl. 8 ods Predseda AS fakulty zároveň požiada Právnu komisiu AS fakulty o stanovisko, v ktorom táto prijatie odporučí, odporučí s pripomienkami alebo neodporučí. 3. Na právo členov AS fakulty podať pozmeňujúci návrh sa použije primerane ustanovenie čl. 14 ods Právna komisia AS fakulty vo svojom stanovisku, ktoré predloží AS fakulty najneskôr 5 dní pred zasadnutím AS fakulty uvedie ako sa vysporiadala s pozmeňujúcimi návrhmi členov AS fakulty. 5. Ak AS fakulty neschválil vnútorný predpis predložený podľa ods. 1 alebo jeho zmenu, môže predkladateľ podať návrh na nové prerokovanie. Na nové prerokovanie sa vzťahujú ustanovenia tohto článku obdobne. 6. Ak stanovisko právnej komisie AS fakulty je odporúčajúce a žiaden člen AS fakulty nepodal pozmeňujúci návrh, môže predseda AS fakulty rozhodnúť, že sa o návrhu na zmenu vnútorného predpisu bude hlasovať dištančným spôsobom. V takom prípade sa primerane použije čl. 11 ods. 6 až Vyhotovenie schváleného znenia vnútorného predpisu podľa ods. 1 tohto článku zabezpečí tajomník AS fakulty v spolupráci so zamestnancom určeným dekanom fakulty. 8. Schválený vnútorný predpis fakulty podpisuje predseda Akademického senátu fakulty. 9. Vnútorný predpis musí byť publikovaný bez zbytočného odkladu na mieste vyhradenom pre AS fakulty na webovom sídle fakulty. Čl. 16 Voľba kandidáta na funkciu dekana 1. Akademický senát fakulty vyhlasuje voľbu kandidáta na funkciu dekana fakulty a určí termín a miesto konania volieb tak, aby sa mohli uskutočniť najskôr 3 týždne od vyhlásenia volieb a najneskôr týždeň pred skončením funkčného obdobia dekana fakulty. Zároveň zvolí osobitnú volebnú komisiu pre voľbu dekana fakulty z členov Akademického senátu fakulty. 2. Každý člen akademickej obce fakulty má právo navrhovať najviac jedného uchádzača na kandidatúru na funkciu dekana fakulty. 3. Kandidát sa môže uchádzať o kandidatúru na funkciu dekana aj sám. 4. Návrh na kandidáta na funkciu dekana fakulty musí obsahovať: a) meno, priezvisko, titul, vedeckú hodnosť, funkčné a pracovné zaradenie, vek kandidáta, b) meno a priezvisko, dátum a podpis navrhovateľa, c) písomné vyhlásenie navrhovaného kandidáta, že súhlasí s uvedenou kandidatúrou a nepozná prekážky zvoliteľnosti. Súhlas sa nevyžaduje, ak kandidát navrhuje sám seba, s výnimkou prekážky zvoliteľnosti. 9
10 5. Návrh treba podať na sekretariáte dekana fakulty volebnej komisii akademického senátu v zalepenej obálke s označením Návrh na kandidáta na funkciu dekana Právnickej fakulty najneskôr jeden týždeň pred termínom volieb. 6. Akademický senát fakulty pre zabezpečenie úloh spojených s voľbou kandidáta na funkciu dekana fakulty poverí osobitnú volebnú komisiu AS fakulty. Volebná komisia je 5-členná. Členom volebnej komisie nemôže byť kandidát na funkciu dekana. 7. Úlohami volebnej komisie sú najmä: - prijatie návrhov na kandidátov, - preverenie návrhov z hľadiska dodržania náležitostí uvedených v ods. 4 tohto článku, - registrácia kandidátov, - zverejnenie zoznamu kandidátov v abecednom poradí do 2-och pracovných dní od ukončenia lehoty na podávanie návrhov, - organizačné zabezpečenie predvolebných zhromaždení členov akademickej obce fakulty, na ktorých sa navrhovaní kandidáti na funkciu dekana fakulty osobne predstavia, a prednesú svoj návrh koncepcie rozvoja fakulty na budúce funkčné obdobie, - zabezpečenie volebného aktu, - oznámenie výsledkov volieb kandidáta na funkciu dekana fakulty. 8. Voľby kandidáta na funkciu dekana sa môžu konať, ak je prítomná najmenej dvojtretinová väčšina členov AS fakulty. 9. Právo voliť dekana majú členovia Akademického senátu fakulty. Každý člen AS fakulty volí osobne. Zastúpenie nie je dovolené. 10. Voľby sa uskutočňujú vo volebnej miestnosti určenej AS fakulty. Vo volebnej miestnosti je osobitný priestor pre úpravu hlasovacích lístkov a volebná schránka na odovzdávanie hlasov. 11. Každý prítomný člen AS fakulty dostane od volebnej komisie jednu obálku a hlasovací lístok, ktorý musí obsahovať: a) meno, priezvisko, titul, vedeckú hodnosť, funkčné a pracovné zaradenie, vek kandidáta na funkciu dekana. b) pečiatku AS fakulty a podpis predsedu volebnej komisie. Zoznam kandidátov na hlasovacom lístku sa uvádza v abecednom poradí. V priebehu volieb môže ktorýkoľvek z navrhnutých kandidátov odstúpiť, a to vždy pred začatím ďalšieho kola hlasovania. 12. Pri hlasovaní zakrúžkuje volič poradové číslo kandidáta alebo inú alternatívu voľby. 13. Za kandidáta na funkciu dekana fakulty je v prvom kole zvolený kandidát, ktorý získal najmenej 2/3 hlasov všetkých členov AS fakulty (t. j. 9 členov). Ak kandidát na funkciu dekana nebol zvolený v prvom kole, do druhého kola postupujú dvaja kandidáti s najvyšším počtom hlasov. V prípade rovnosti hlasov na druhom postupovom mieste postupujú do druhého kola volieb všetci títo kandidáti. 14. Za kandidáta na funkciu dekana fakulty je v druhom kole zvolený kandidát, ktorý získal nadpolovičnú väčšinu hlasov všetkých členov AS fakulty (t. j. 7 členov ). 15. Ak v druhom kole ani jeden z uchádzačov za kandidáta na funkciu dekana fakulty nezíska nadpolovičnú väčšinu hlasov všetkých členov AS fakulty, vykonajú sa nové voľby kandidáta na funkciu dekana fakulty. 16. Na postup pri navrhovaní rektorovi UPJŠ kandidáta na poverenie vykonávaním funkcie dekana sa primerane použije úprava v tomto článku. 17. V prípade ukončenia funkcie dekana fakulty pred uplynutím funkčného obdobia, na ktoré bol zvolený, akademický senát fakulty vyhlási voľby kandidáta na dekana fakulty najneskôr do 30 dní. Do vymenovania nového dekana funkciu dekana vykonáva osoba poverená rektorom na návrh Akademického senátu fakulty. 18. AS fakulty predloží návrh kandidáta na dekana fakulty rektorovi UPJŠ do troch pracovných dní od prijatia rozhodnutia. AS fakulty oznámi výsledok volieb akademickej obci fakulty do dvoch pracovných dní. 10
11 Čl. 17 Odvolanie dekana fakulty 1. AS fakulty podá návrh na odvolanie dekana fakulty podľa 28 ods. 2 zákona o VŠ vždy, ak bol dekan právoplatne odsúdený za úmyselný trestný čin, ak mu bol uložený nepodmienečný trest odňatia slobody alebo ak dekan požiada o uvoľnenie z funkcie. 2. AS fakulty môže podať návrh na odvolanie dekana fakulty, ak závažným spôsobom neplní povinnosti v rozsahu, v akom zodpovedá za svoju činnosť AS fakulty. 3. O návrhu na odvolanie dekana fakulty rozhodne AS fakulty tajným hlasovaním. Návrh je schválený, ak za odvolanie hlasovali najmenej 2/3 všetkých členov AS fakulty. 4. Rektor môže z vlastného podnetu a so súhlasom AS fakulty odvolať dekana fakulty, ak dekan: a) závažným spôsobom neplní svoje povinnosti, b) hrubo alebo opakovane porušil zákony, iné všeobecne záväzné právne predpisy, vnútorné predpisy UPJŠ alebo fakulty, alebo c) vážne poškodil záujem fakulty alebo UPJŠ. 5. Návrh rektora odvolať dekana fakulty musí byť predložený s uvedením konkrétneho dôvodu. Dekan fakulty, ktorý má byť odvolaný, musí byť pozvaný na zasadnutie Akademického senátu fakulty a má právo pred hlasovaním vyjadriť sa k dôvodom návrhu na odvolanie. 6. Ak akademický senát fakulty opakovane nesúhlasí s návrhom rektora na odvolanie dekana alebo sa k návrhu rektora nevyjadrí do 30 dní odo dňa keď o to rektor požiadal, môže rektor odvolať dekana so súhlasom akademického senátu UPJŠ, ak bola naplnená najmenej jedna z podmienok podľa odseku Ak rektor požiada AS fakulty o súhlas s odvolaním dekana v dobe od 15. júna do 15. augusta príslušného roka, lehota na vyjadrenie AS fakulty uvedená v odseku 6 sa môže predĺžiť, ak to upravuje štatút UPJŠ. 8. Akademický senát fakulty navrhuje rektorovi UPJŠ osobu z akademickej obce fakulty, ktorá má byť poverená výkonom funkcie dekana do vymenovania nového dekana fakulty, najviac na šesť mesiacov. Čl. 18 Schvaľovanie návrhu na prodekanov fakulty 1. Dekan fakulty predkladá návrh na vymenovanie a odvolanie prodekanov fakulty písomne AS fakulty. 2. Súčasťou podkladového materiálu pri schvaľovaní prodekana je stručná charakteristika navrhovaného so zameraním na jeho pôsobenie na fakulte. Navrhované osoby musia byť pozvané na zasadnutie AS fakulty, majú právo vystúpiť a povinnosť odpovedať na otázku člena AS fakulty týkajúcu sa ich doterajšieho pôsobenia na fakulte, alebo odbornej praxe, alebo zámerov pri výkone uvažovanej funkcie. 3. AS fakulty o návrhu dekana na vymenovanie prodekanov hlasuje na jednom hlasovacom lístku zakrúžkovaním čísla pri mene navrhovanej osoby. 4. Zámer dekana fakulty odvolať prodekana musí byť predložený s uvedením dôvodu. Prodekan fakulty, ktorý má byť odvolaný, musí byť pozvaný na zasadnutie AS fakulty a má právo vyjadriť sa k odvolaniu. Čl. 19 Schvaľovanie návrhu na vymenovanie a odvolanie členov vedeckej rady fakulty 1. Podľa 27 ods. 1 písm. d) zákona o VŠ AS fakulty schvaľuje návrh dekana fakulty na vymenovanie a odvolanie členov vedeckej rady fakulty. 2. Súčasťou návrhu dekana fakulty na vymenovanie členov vedeckej rady fakulty, je charakteristika navrhovaných osôb so zameraním na ich vedeckú činnosť a odbornú prax. 3. V otázke vymenovania a odvolávania členov vedeckej rady fakulty, rozhoduje AS fakulty tajným hlasovaním, nadpolovičnou väčšinou hlasov prítomných členov AS fakulty. 11
12 Čl. 20 Schvaľovanie návrhu dekana na vymenovanie členov disciplinárnej komisie fakulty 1. Dekan fakulty predkladá AS fakulty v písomnej a elektronickej forme návrh na vymenovanie predsedu a členov disciplinárnej komisie fakulty v lehote ustanovenej v čl. 8 ods. 1 tohto rokovacieho poriadku. 2. Návrh dekana fakulty obsahuje a) meno, priezvisko, titul, vedeckú hodnosť, funkčné a pracovné zaradenie vysokoškolského učiteľa, b) meno, priezvisko, stupeň a ročník štúdia študenta, c) vyhlásenie o tom, že navrhnuté osoby vyslovili súhlas s vymenovaním za predsedu, resp. člena disciplinárnej komisie fakulty. 3. Predseda AS fakulty bez zbytočného odkladu, najneskôr do 3 dní od doručenia návrhu rozpošle ho všetkým členom AS fakulty a súčasne požiada VaMK AS fakulty o stanovisko. 4. Členovia AS fakulty, ktorí nie sú členmi VaMK AS fakulty, môžu predložiť svoje pripomienky a návrhy v písomnej alebo elektronickej forme najneskôr 5 dní pred zasadnutím AS fakulty komisii a aj dekanovi fakulty. Ak komisii neboli doručené žiadne pripomienky, môže predseda AS fakulty na odporúčanie obsiahnuté v stanovisku komisie rozhodnúť, že sa o návrhu dekana fakulty bude hlasovať dištančným spôsobom. V takom prípade sa primerane použije čl Ak predseda AS fakulty nerozhodne o dištančnom spôsobe hlasovania, vyjadrí sa k návrhu dekan fakulty na zasadnutí AS fakulty. Predseda VaMK AS fakulty zabezpečí vykonanie voľby navrhnutých kandidátov. Čl. 21 Voľba zástupcu fakulty v Rade vysokých škôl 1. AS fakulty volí jedného zástupcu fakulty do Rady vysokých škôl Slovenskej republiky (ďalej aj RVŠ) nadpolovičnou väčšinou všetkých členov AS fakulty. AS fakulty vykoná voľby zástupcu fakulty v RVŠ buď na ustanovujúcom zasadnutí alebo na riadnom zasadnutí AS fakulty v súlade s prijatým uznesením AS fakulty alebo na základe výzvy RVŠ. 2. Návrhy na kandidáta môže predložiť iba člen AS fakulty. Navrhnutý kandidát musí byť členom zamestnaneckej časti AO fakulty. 3. Návrhy sa predkladajú VaMK AS fakulty. 4. Návrh na kandidáta musí obsahovať: a) meno a priezvisko kandidáta, titul, vedeckú hodnosť, funkčné a pracovné zaradenie, b) meno, priezvisko navrhovateľa, c) vyhlásenie o tom, že navrhnutá osoba vyslovila súhlas s kandidatúrou. 5. VaMK AS fakulty posúdi predložené návrhy a zabezpečí vykonanie tajných volieb prostredníctvom hlasovacích lístkov. 6. Hlasovací lístok obsahuje zoznam kandidátov zoradených v abecednom poradí s týmito údajmi: a) poradové číslo, meno a priezvisko kandidáta b) poučenie o spôsobe hlasovania a o platnosti hlasu c) úradnú pečiatku AS fakulty a podpis predsedu VaMK. 7. Zvolený je kandidát, ktorý získal najvyšší počet hlasov. Ďalší v poradí sa stáva náhradníkom. 8. Predseda AS fakulty zašle na RVŠ zápis o voľbe člena rady s údajmi: meno, priezvisko, tituly, funkcia, adresa pracoviska vrátane PSČ, telefónneho a faxového čísla, adresy elektronickej pošty a adresy bydliska. Čl. 22 Schvaľovanie návrhu rozpočtu fakulty 1. Návrh rozpočtu fakulty vo všetkých jeho súčastiach a podkladové materiály, vrátane písomného zdôvodnenia predkladá AS fakulty dekan v písomnej a elektronickej forme v lehote uvedenej v čl. 8 ods. 1. Túto lehotu nie je možné skrátiť. 2. Predseda AS fakulty rozpošle návrh spolu s podkladovými materiálmi všetkým členom AS fakulty bez zbytočného odkladu najneskôr do 3 dní od ich doručenia. 12
13 3. Predseda AS fakulty zároveň požiada Ekonomickú komisiu AS fakulty o stanovisko, v ktorom komisia prijatie odporučí alebo odporučí s pripomienkami na úpravu návrhu. 4. Na zasadnutí AS fakulty vyjadrí sa k návrhu dekan a ekonomické vysvetlenie k návrhu podáva spravidla tajomník fakulty. Čl. 23 Kontrola hospodárenia 1. Kontrolu hospodárenia vrátane kontroly nakladania s finančnými prostriedkami fakulty podľa 27 ods. 1 zákona o VŠ vykonáva AS fakulty: a) pri prerokovaní výročnej správy o hospodárení fakulty, b) činnosťou Ekonomickej komisie AS fakulty, c) interpeláciou členov AS fakulty, d) v iných prípadoch na základe uznesenia a spôsobom, aký je určený v uznesení. 2. O výsledkoch kontroly podá písomnú informáciu predseda Ekonomickej komisie AS fakulty na zasadnutí AS fakulty, na ktoré musia byť prizvaní dekan fakulty, tajomník fakulty a príslušní zamestnanci. Všetky tieto osoby majú právo vyjadriť sa a členovia AS fakulty klásť otázky k zisteným skutočnostiam. 3. Ak sa kontrola hospodárenia vykonáva interpeláciou členov AS fakulty, použije sa čl Ak boli kontrolou zistené nedostatky, AS fakulty má právo požadovať vykonanie nápravy. Čl. 24 Schvaľovanie dlhodobého zámeru fakulty 1. Návrh dlhodobého zámeru vo vzdelávacej, výskumnej, vývojovej a ďalšej tvorivej činnosti fakulty (ďalej aj dlhodobý zámer fakulty) predkladá Akademickému senátu fakulty v písomnej a elektronickej forme dekan fakulty najneskôr 21 dní pred jeho prerokovaním a schválením v AS fakulty. Túto lehotu nie je možné skrátiť. 2. Predseda AS fakulty rozpošle návrh spolu s podkladovými materiálmi všetkým členom AS fakulty bez zbytočného odkladu, najneskôr však do 3 dní od ich doručenia. Súčasne požiada príslušné komisie o vyjadrenie k návrhu predloženého dekanom. 3. Členovia AS fakulty, ktorí nie sú členmi príslušnej komisie, môžu predložiť svoje pripomienky a návrhy v písomnej alebo elektronickej forme predsedovi AS fakulty a dekanovi najneskôr 7 dní pred zasadnutím AS fakulty. 4. Na zasadnutí AS fakulty uvedie návrh dlhodobého zámeru dekan fakulty a s podrobnejším vysvetlením jednotlivých oblastí vystúpia prodekani. Dekan zaujme aj stanovisko k pripomienkam a návrhom členov AS fakulty. 5. Na zmeny dlhodobého zámeru fakulty a jeho aktualizáciu vzťahujú sa primerane ods. 1 až 4. Čl. 25 Schvaľovanie výročných správ 1. Návrh výročnej správy o činnosti fakulty predkladá Akademickému senátu fakulty dekan fakulty v písomnej a elektronickej forme v lehote uvedenej v čl. 8 ods. 1. Túto lehotu nie je možné skrátiť. 2. Predseda AS fakulty rozpošle návrh výročnej správy o činnosti fakulty všetkým členom AS fakulty bez zbytočného odkladu, najneskôr do 3 dní od ich doručenia. Súčasne požiada komisie AS fakulty o vyjadrenie stanoviska k návrhu predloženého dekanom. 3. Členovia AS fakulty, ktorí nie sú členmi príslušnej komisie, môžu predložiť svoje pripomienky a návrhy v písomnej alebo elektronickej forme predsedovi AS fakulty a dekanovi najneskôr 3 dni pred zasadnutím AS fakulty. 4. Na návrh výročnej správy o hospodárení fakulty, ktorú predkladá dekan fakulty vzťahujú sa primerane ods. 1 až 3. Predseda AS fakulty požiada Ekonomickú komisiu o vyjadrenie stanoviska k predloženému návrhu. 13
14 5. Na zasadnutí AS fakulty uvedie návrhy výročných správ dekan fakulty a s podrobnejším vysvetlením k jednotlivým oblastiam môžu vystúpiť prodekani, resp. tajomník fakulty. Dekan zaujme aj stanovisko k pripomienkam a návrhom členov AS fakulty. Čl. 26 Prerokovanie a schvaľovanie správy o činnosti AS fakulty 1. AS fakulty podľa 27 ods. 1 písm. l zákona o VŠ je povinný raz za rok podať akademickej obci fakulty správu o svojej činnosti. Na splnenie tejto úlohy si vytvára dočasnú komisiu z členov AS fakulty. Predsedom dočasnej komisie je predseda AS fakulty a členom je vždy tajomník AS fakulty. 2. Návrh správy o činnosti AS fakulty sa predkladá všetkým členom AS fakulty v elektronickej forme v lehote uvedenej v čl. 8 ods. 1. Túto lehotu nie je možné skrátiť. 3. Členovia AS fakulty, ktorí nie sú členmi príslušnej komisie, môžu predložiť svoje pripomienky a návrhy v písomnej alebo elektronickej forme najneskôr 5 dní pred zasadnutím AS fakulty. Ak komisii neboli doručené žiadne pripomienky alebo návrhy, alebo ak doručené pripomienky a návrhy si komisia osvojí, môže predseda AS fakulty rozhodnúť, že sa o návrhu správy o činnosti AS fakulty bude hlasovať dištančným spôsobom. V takom prípade sa primerane použije čl Po prerokovaní a schválení v AS fakulty zabezpečí predseda AS fakulty jej zverejnenie na webovom sídle fakulty a UPJŠ po dobu štyroch rokov. Piata časť Čl. 27 Zrušovacie a záverečné ustanovenia 1. Dňom nadobudnutia účinnosti tohto rokovacieho poriadku zrušuje sa Rokovací poriadok Akademického senátu UPJŠ Právnickej fakulty v Košiciach zo dňa 28. októbra AS fakulty prerokoval a schválil tento rokovací poriadok dňa 10. júna Rokovací poriadok nadobúda účinnosť dňa 14. júna JUDr. Janka Vykročová, CSc. predsedníčka AS Právnickej fakulty 14

References: Čl. 2
 čl. 2
 Čl. 3
 Čl. 4
 čl. 3
 Čl. 5
 čl. 5
 čl. 5
 Čl. 6
 Čl. 7
 čl. 8
 čl. 5
 Čl. 8
 Čl. 9
 čl. 5
 Čl. 10
 čl. 9
 Čl. 11
 Čl. 12
 čl. 5
 Čl. 14
 čl. 8
 čl. 14
 čl. 11
 Čl. 16
 Čl. 17
 Čl. 18
 Čl. 19
 Čl. 20
 čl. 8
 Čl. 21
 Čl. 22
 čl. 8
 Čl. 23
 Čl. 24
 Čl. 25
 čl. 8
 Čl. 26
 čl. 8
 Čl. 27